Tolong jelaskan mengenai Sejarah awal dari Lefthanded dalam bahasa melayu

Lefthanded mulai dikenali ramai selepas menyertai Juara Rock 1983.  Nama mereka diambil sempena pemain gitar utama mereka iaitu Man Kidal yang bermain gitar menggunakan tangan kiri. Sebelum merakam album, mereka sudah aktif di pentas hiburan dan sering menjadi band pengiring antaranya kepada Ramli Sarip,Sahara Yaakob  dan Rahim Maarof.

Man Kidal dan kemudianya Yan, pula menganggotai Search dan sempat merakamkan album Search bersama berjudul Cinta Buatan Malaysia pada 1985. Sementara itu, Man Kidal digantikan oleh Samad sebagai gitaris Lefthanded.

Selepas album Search Cinta Buatan Malaysia di pasarkan, Man Kidal Dan Yan membuat keputusan untuk meninggalkan kumpulan Search dan mengaktifkan kembali Lefthanded bersama Man Dayak, Samad dan penyanyi asal iaitu Hamid. Man Kidal dan Yan digantikan semula oleh Hillary Ang dan Nasir Daud.

Hamid kemudianya digantikan oleh Rahim Maarof dan kemudian oleh Roy. Bersama Roy, Lefthaded seterusnya menyertai Siri konsert Battle Of The Bands yang duanjurkan oleh syarikat Ali Bakar iaitu Box Office. Kemudian pabila di tawarkan untuk merakam dan menyertai album kompilasi Battle Of The Bands, Roy digantikan oleh Nash hingga lah munculnya album sulung Keadilan pada penghujung tahun 1986.  Album itu mendapat sentuhan penerbit dan penggubah Raja Rock ternama, Ramli Sarip.  Yan turut menyumbangkan suara di dalam album Seruan, pada lagu Ringan Berat.

Dalam album kedua berjudul Seruan (1987), Lefthanded menambah anggota menjadi enam orang apabila Isa dari kumpulan Lizard masuk dan membawa elemen keyboard di dalam lagu Lefthanded.  Kematangan dari segi penciptaan lagu mula terserlah menerusi album Evolusi (1989).